CELEX: 62011TN0402
Language: lv
Date: 2011-07-29 00:00:00
Title: Lieta T-402/11: Prasība, kas celta 2011. gada 29. jūlijā — Preparados Alimenticios del Sur /Komisija

24.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 282/39
            
         Prasība, kas celta 2011. gada 29. jūlijā — Preparados Alimenticios del Sur/Komisija
   (Lieta T-402/11)
   2011/C 282/74
   Tiesvedības valoda — spāņu
   
      Lietas dalībnieki
   
   
      Prasītāja: Preparados Alimenticios del Sur, SL (Murcia, Spānija) (pārstāvis — I. Acero Campos, abogado)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt lēmumu nosūtīt lietu par lūgumu atbrīvot no nodokļiem atpakaļ izskatīšanai Spānijas muitas iestādēm;
            
         
               —
            
            
               uzlikt Komisijai pienākumu izlemt Prealisur S.L. iesniegto lūgumu atbrīvot no nodokļiem, kas tieši ietekmē Zukan S.L. iesniegto lūgumu;
            
         
               —
            
            
               lai Komisija varētu izlemt iesniegto lūgumu, uzlikt tai pienākumu veikt vajadzīgos pasākumus un rīcību, ieskaitot pret Spānijas Muitas pārvaldi, lai iegūtu visu lūguma izlemšanai vajadzīgo informāciju, ieskaitot dokumentus, ko Komisija apgalvo, ka ir pieprasījusi no Spānijas muitas, bet nav saņēmusi;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir par Eiropas Komisijas 2011. gada 29. jūnija lēmumu par lietas par lūgumu atbrīvot no nodokļiem nosūtīšanu atpakaļ Spānijas pārvaldes iestādēm prasītājas iesniegtā lūguma izlemšanai (lieta Nr. 003-004-005-006-2009 RRPP-J Y REC 04/10) tās izlemšanai vajadzīgās informācijas trūkuma dēļ. Spānijas Muitas pārvade iepriekš bija nosūtījusi minēto lietu Komisijai saskaņā ar Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (OV L 302, 1. lpp.) 220. panta 2. punkta b) apakšpunktu.
   Prasības pamatošanai prasītājs izvirza četrus pamatus.
   
               1)
            
            
               Ar pirmo pamatu tiek apgalvots, ka ir pārkāpti zināmi Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 1. lpp.), panti.
               
                           —
                        
                        
                           Prasītāja apgalvo, ka ir pārkāpts konkrēti 872. un 873. pants, jo prasītājai netika paziņots nodoms pieņemt tai nelabvēlīgu lēmumu, kas tai būtu ļāvis par to iesniegt apsvērumus, un tā netika informēta par to, ka Eiropas Komisija bija nosūtījusi Spānijas Muitas pārvaldei informācijas pieprasījumu un tādējādi tika pagarināts termiņš lūguma izlemšanai.
                        
                     
         
               2)
            
            
               Ar otro pamatu tiek apgalvots, ka ir pārkāpts Muitas kodeksa 220. panta 2. punkta b) apakšpunkts tiktāl, ciktāl šajā tiesību normā nav paredzēts, ka muitas pieļautajai kļūdai būtu jābūt aktīvai, kā apgalvo Komisija, nosūtot atpakaļ lietu informācijas trūkuma dēļ iestādei, kas ir pieļāvusi kļūdu, proti, Spānijas Muitas pārvaldei.
            
         
               3)
            
            
               Ar trešo pamatu tiek apgalvots, ka ir pārkāpts Komisijas Reglaments un konkrēti tā pielikums, kurā ir ietverts Eiropas Komisijas darbinieku labas administratīvās prakses kodekss attiecībās ar sabiedrību.
               
                           —
                        
                        
                           Prasītāja šajā ziņā apgalvo, ka ar lēmumu ir pārkāpti vispārīgie labas pārvaldības principi, labas administratīvās prakses vadlīnijas un ieinteresēto personu tiesības uz informāciju. Saskaņā ar prasītājas teikto Komisija arī nav iesniegusi nevienu dokumentu, ko tā ir pieprasījusi, kā arī nav sniegusi nekādu atbildi par šajā prasībā minēto lēmumu.
                        
                     
         
               4)
            
            
               Ar ceturto pamatu tiek apgalvots, ka ir pārkāpta Eiropas Savienības Pamattiesību harta.
               
                           —
                        
                        
                           Prasītāja apgalvo, ka ir pārkāpts konkrēti minētās hartas 41., 42., 47., 48. un 51. pants.